สมานฉันท์แรงงานไทยหนุนคนงานเดินเท้าเข้ากรุง จี้รัฐตั้ง กก.ร่วมตรวจสอบปัญหา
คณะกรรมการสมานฉันท์แรงงานไทยหนุนคนงานเดินเท้าเข้ากรุงเทพฯ จี้รัฐบาลตั้งคณะกรรมการร่วมหลายฝ่าย ตรวจสอบสถานประกอบการที่มีปัญหา กระทุ้งรัฐกำกับโรงงานที่มี BOI ให้เคารพสิทธิแรงงานและสหภาพแรงงาน (6 ก.พ. 54) คณะกรรมการสมานฉันท์แรงงานไทย (คสรท.) ออกแถลงการณ์สนับสนุนการต่อสู้ของคนงานภาคตะวันออก ซึ่งอยู่ระหว่างเดินเท้าเข้ากรุงเทพฯ เพื่อเรียกร้องให้มีการแก้ปัญหาสืบเนื่องจากข้อพิพาทแรงงาน และปัญหาความปลอดภัยในการทำงานในพื้นที่ภาคตะวันออก โดยคณะกรรมการสมานฉันท์แรงงานไทยเรียกร้องให้รัฐบาลตั้งคณะกรรมการร่วมจาก หลายฝ่าย เพื่อตรวจสอบสถานประกอบการที่มีปัญหา รวมถึงให้มีการแก้ไขกฎระเบียบกติกาการส่งเสริมการลงทุน (BOI) ให้มีความเข้มงวด มีบทลงโทษ เมื่อมีการละเมิดสิทธิแรงงานและสิทธิสหภาพแรงงานด้วย----------------สืบเนื่องจากข้อพิพาทแรงงาน และปัญหาความปลอดภัยในการทำงานในพื้นที่ภาคตะวันออก ไม่ว่าจะเป็นข้อพิพาทแรงงานของสหภาพแรงงานแม็กซิส ประเทศไทย และสหภาพแรงงานฟูจิซึ ประเทศไทย ที่ทั้งสองสหภาพแรงงานไม่สามารถเจรจาตกลงกับนายจ้างได้ รวมถึงกรณีไฟไหม้โรงงานพีซีบี ประเทศไทย ที่ทำให้มีผู้เสียชีวิต ๓ คน และบาดเจ็บ ๒๐ คน ซึ่งยังไม่ได้รับค่าชดเชย ซึ่งถือว่าเป็นสถานการณ์ที่รุนแรงในการละเมิดสิทธิแรงงาน นำมาสู่สถานการณ์การเคลื่อนไหวของพี่น้องผู้ใช้แรงงานและสหภาพแรงงานที่ต้อง เดินเท้าจากจังหวัดระยองเข้าสู่กรุงเทพฯ เพื่อเรียกร้องความเป็นธรรม และตีแผ่สภาพปัญหาให้สังคมเข้าใจสภาพปัญหาที่เกิดขึ้นจะเห็นว่ากลุ่มทุนจำนวนมากได้แสดงความไม่สุจริตใน การแก้ไขปัญหา ทั้งที่เป็นเรื่องปกติของสหภาพแรงงานในการยื่นข้อเรียกร้อง การที่นายจ้างใช้วิธีการยื่นข้อเรียกร้องสวนให้ยกเลิกสวัสดิการพื้นฐานของคน งาน และยังมีกระบวนการกดดันให้คนงานต้องจำยอมรับเงิน หรือลาออก และยังเห็นได้ว่ากลุ่มทุนมีการรวมหัวกัน ทำลายสหภาพแรงงาน อย่างเป็นระบบ ดังที่ปรากฏได้เห็นกันต่อเนื่องมาในหลายสถานประกอบการ และใช้นักกฎหมายหาวิถีทางในการข่มขู่ คุกคาม ฟ้องคดีต่อผู้นำ เพื่อให้สหภาพแรงงานอ่อนแอหรือสลายตัวไปอีกทั้ง รัฐบาลและหน่วยงานของรัฐทุกระดับ โดยเฉพาะกระทรวงแรงงาน และผู้ว่าราชการจังหวัดก็มีท่าทีที่เพิกเฉย ไม่มีท่าทีในการเร่งรัดเข้ามาแก้ไขปัญหา ทั้งที่มีคนงานเดือดร้อนจำนวนมาก มีทั้งคนท้อง และมีกรณีโรงงานระเบิดที่ไม่ใช่ความผิดของคนงาน นอกจากนี้ภาครัฐยังไม่ได้กำกับควบคุมให้โรงงานที่มี BOI ดำเนินกิจการโดยเคารพสิทธิแรงงาน และสิทธิสหภาพแรงงาน รวมไปถึงการปล่อยให้สถานประกอบการใช้แรงงานข้ามชาติในการทำงาน ในสภาพที่คนงานไทยยังพร้อมจะเข้าทำงาน และแรงงานข้ามชาติเหล่านั้นก็ถูกขูดรีด เอารัดเอาเปรียบอย่างหนักและไร้อำนาจการต่อรองจากสถานการณ์ดังกล่าวข้างต้น คณะกรรมการสมานฉันท์แรงงานไทยมีข้อเสนอ (เร่งด่วน) ด้วยกันดังนี้1. รัฐต้องตั้งคณะทำงานตรวจสอบสถานประกอบการที่เกิดปัญหา โดยมีองค์ประกอบร่วมของผู้แทนภาครัฐ กระทรวงแรงงาน BOI นิคมอุตสาหกรรม ตำรวจ และมีผู้แทนของคณะกรรมการสมานฉันท์แรงงานไทย ร่วมอยู่ในคณะทำงานนี้ในอัตราส่วนที่เหมาะสม โดยคณะทำงานนี้ให้ศึกษาสภาพปัญหาที่เกิดขึ้น เพื่อแก้ไขปัญหาดังนี้1) กรณีสหภาพแรงงานแม็กซิส ให้นายจ้างรับลูกจ้างเข้าทำงาน และให้นายจ้างถอนข้อเรียกร้อง2) กรณีพีซีบี ให้นายจ้างจ่ายเงินชดเชยให้คนงานตามสิทธิที่ต้องได้รับตามกฎหมาย3) กรณีเอ็นทีเอ็น นิเด็ค ต้องให้มีการตรวจสอบให้ชัดเจนว่าการเลิกกิจการนั้นมาจากการขาดทุนจริงหรือ ไม่ และภาครัฐและหน่วยงานที่เกี่ยวข้อง ต้องเร่งดำเนินการให้ความช่วยเหลือคนงานโดยด่วน2. การแก้ไขปัญหาเชิงนโยบาย ปัญหาเชิงโครงสร้าง 1) โดยการแก้ไขกฎระเบียบกติกาการส่งเสริมการลงทุน (BOI) ให้มีความเข้มงวด มีบทลงโทษ เมื่อมีการละเมิดสิทธิแรงงานและสิทธิสหภาพแรงงาน2) การบังคับใช้กฎหมายต่างๆ ไม่ให้เกิดช่องว่างทางกฎหมายทั้งนี้คณะกรรมการสมานฉันท์แรงงานไทย มีจุดยืนในการสนับสนุนการต่อสู้ของพี่น้องที่กำลังเดินเท้าเข้าสู่กรุงเทพฯ อย่างจริงจังแถลงเมื่อวันที่ ๖ กุมภาพันธ์ ๒๕๕๔ 
คณะกรรมการสมานฉันท์แรงงานไทยหนุนคนงานเดินเท้าเข้ากรุงเทพฯ จี้รัฐบาลตั้งคณะกรรมการร่วมหลายฝ่าย ตรวจสอบสถานประกอบการที่มีปัญหา กระทุ้งรัฐกำกับโรงงานที่มี BOI ให้เคารพสิทธิแรงงานและสหภาพแรงงาน (6 ก.พ.
BOI,คณะกรรมการสมานฉันท์แรงงานไทย,คณะกรรมการส่งเสริมการลงทุน,สหภาพแรงงาน